KOKOUSAIKA Tiistaina 11.12.2018 klo 19.00-20.25

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KOKOUSPAIKKA Keskustan seurakuntatalo, alasali

**Läsnä:** Annala Tarja Mäntymaa Mirjami

Hakola Anni Niemi Mikko

Haukkala Pentti Panula Riitta

Hietala Heikki Pulli Tuomas

Holma Jaana Rintaniemi Tapio

Härsilä Maria Talola Pirkko

Ikola Simo Veikkola Asko

Jänikselä Leena Ylimäki Teija

Karppi Jari

Kallio Kirsti

Kivisaari Ritva

Lahtinen Helena

Latomäki Ulla

Latvala Ahti

Lemettinen Pentti

Luoma Riitta

**Poissa:** Pekka Kivisaari, Anna-Maija Klemettilä, Marjanne Kuntsi, Maria Saarenpää, Pirjo Tanninen

MUUT SAAPU- Matti Salomäki tuomiorovasti

VILLA OLLEET Anne Marjamäki talousjohtaja

ASIAT §§:t 16-26

ALLEKIRJOITUS

Jaana Holma Anne Marjamäki

puheenjohtaja pöytäkirjanpitäjä

PÖYTÄKIRJAN Lapualla . päivänä joulukuuta 2018

TARKASTUS

Tarja Annala Anni Hakola

Pöytäkirja on ollut yleisesti nähtävänä kirkkoherranvirastossa 17.12.–16.1.2019 ja sen nähtävänä pitämisestä on ilmoitettu saman ajan kirkkoherranviraston ilmoitustaululla osoitteessa Koulukatu 2, 62100 Lapua.

Todistaa viran puolesta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ilmoitustaulun hoitaja

**16 § KOKOUKSEN AVAUS**

Kokouksen aluksi nautittiin joulupuuro, jonka jälkeen puheenjohtaja avasi kokouksen.

**17 § KOKOUKSEN LAILLISUUS JA PÄÄTÖSVALTAISUUS**

Todettaneen, että kirkkovaltuuston kokous on KJ 8:5 ja kirkkovaltuuston työjärjestyksen mukaan laillisesti koolle kutsuttu.

Kirkkolain 7 luvun 4 §:n mukaan kirkkovaltuusto on päätösvaltainen, kun enemmän kuin puolet jäsenistä on saapuvilla.

Esitys: Todetaan kokous laillisesti koolle kutsutuksi ja päätösvaltaiseksi.

Päätös: Kokous todettiin laillisesti koolle kutsutuksi ja päätösvaltaiseksi.

**18 § ESTEEN HYVÄKSYMINEN**

Kirkkovaltuuston työjärjestys 3§:

”Mikäli valtuutetuilla on tilapäinen este, on hänen ilmoitettava siitä valtuuston puheenjohtajalle tai kirkkoherralle, jolloin hänen varajäsenelleen on viipymättä toimitettava kutsu kokoukseen. Kutsu on toimitettava mikäli mahdollista kirjallisesti. Sen jälkeen, kun valtuusto on hyväksynyt esteen, varajäsen voi toimia estyneen tilalla. ”

Esitys: Käsitellään valtuutettujen Pekka Kivisaaren, Anna-Maija Klemettilän, Marjanne Kuntsin, Maria Saarenpään ja Pirjo Tannisen esteet ja päätetään niiden hyväksymisestä.

Päätös: Käsiteltiin ja hyväksyttiin valtuutettujen esteet.

**19 § KOKOUKSEN TYÖJÄRJESTYS**

Esitys: Hyväksytään esityslista työjärjestykseksi.

Päätös: Hyväksyttiin esityslista kokouksen työjärjestykseksi.

**20 § PÖYTÄKIRJAN TARKASTAMINEN JA NÄHTÄVILLÄ PITÄMINEN**

Kirkkovaltuusto valitsee kaksi pöytäkirjan tarkastajaa, jotka määrätään tarpeen tullen toimimaan tämän kokouksen ääntenlaskijoina. Lisäksi kirkkovaltuusto päättää, että pöytäkirjan nähtävillä olosta ilmoitetaan seurakunnan ilmoitustaululla 17.12.2018-16.1.2019.

Merkitään, että tarkastettu pöytäkirja on nähtävillä 17. päivästä joulukuuta lähtien kirkkoherranvirastossa toimiston aukioloaikoina.

Päätös: Pöytäkirjan tarkastajiksi ja mahdollisiksi ääntenlaskijoiksi valittiin

Tarja Annala ja Anni Hakola.

**21 § HAUTAPAIKKAMAKSUT VUODELLE 2019**

Kn 30.10.2018 § 141

Liite 1: Hautapaikkamaksut

Kirkkolain 17 luvun 9§:n mukaan hautasijan luovuttamisesta ja hautaamiseen liittyvistä palveluista tulee periä maksut, joiden määräämisessä otetaan huomioon seurakunnalle palvelun tuottamisesta aiheutuvat kustannukset. Hautaustoimessa perittäviin maksuihin sovelletaan lisäksi, mitä hautaustoimilain 6§:ssä säädetään.

Kirkkovaltuusto päättää haudoista perittävistä maksuista.

Hautaustoimilaki 6§:n mukaan evankelisluterilaisen kirkon seurakunta tai seurakuntayhtymä voi periä maksuja hautasijan luovuttamisesta, hautaamiseen liittyvistä palveluista ja haudan hoidosta. Maksut saavat olla enintään palvelun tuottamisesta aiheutuvien kustannusten suuruiset. Tässä pykälässä tarkoitettujen maksujen perusteiden tulee olla samat kaikille, joilla on oikeus tulla haudatuksi seurakunnan tai seurakuntayhtymän hautausmaalle.

Kirkkohallituksen yleiskirjeen (nro 22/2012) mukaan tavoitteena on kattaa hautaustoimen kustannukset maksutuotoilla ja seurakuntien saamalla yhteisövero-osuudella, seurakuntien muut luonteeltaan yhteiskunnalliset tehtävät huomioon ottaen siten, että kirkollisverovaroja ei laskennallisesti tarvitsisi käyttää hautausmaiden ylläpitämiseen ja hautaustoimen palveluihin. Käytännössä maksutuotoilla kuuluisi kattaa 20–25 % hautaustoimen kokonaiskustannuksista.

Lapuan tuomiokirkkoseurakunnassa hautapaikkamaksuja on tarkistettu vuosittain.

Esitys, talousjohtaja:

Kirkkoneuvosto esittää kirkkovaltuustolle hyväksyttäväksi hautapaikkamaksut vuodelle 2019 liitteen mukaisesti.

Päätös, kirkkoneuvosto:

Kirkkoneuvosto hyväksyi esityksen ja esittää kirkkovaltuustolle hyväksyttäväksi hautapaikkamaksut vuodelle 2019 liitteen mukaisesti.

Päätös, kirkkovaltuusto:

Kirkkovaltuusto hyväksyi esityksen.

Lisätietoja: Talousjohtaja Anne Marjamäki, p. 040-353 6623

**22§ E-JA K-POHJANMAAN ERITYISHUOLTOPIIRIN HENGELLISEN TYÖN TALOUS- JA HENKILÖSTÖHALLINTO**

kn 27.11.2018 § 174

E- ja K-Pohjanmaan erityishuoltopiirin hengellisen työn talous- ja henkilöstöhallinto on tarkoitus siirtää 1.1.2019 alkaen Lapuan tuomiokirkkoseurakunnan talous- ja henkilöstöhallinnon alaisuuteen, omaksi työmuodokseen. Asiaa on käsitelty E- ja K-Pohjanmaan erityishuoltopiirin hengellisen työn yhteisjohtokunnassa 3.9.2018 ja he ovat puoltaneet em. asiaa, koska käytännön kannalta muutos on järkevä. Kirkkoneuvosto on hyväksynyt esityksen 25.9.2018 (126§). Lapuan tuomiokirkkoseurakunnan talousarvioon 2019 on työmuodon talousarviomäärärahat sisällytetty aiempien päätösten mukaisesti.

E- ja K-Pohjanmaan erityishuoltopiirin hengellisen työn järjestämisestä (jäljempänä siitä käytetään nimitystä seurakuntien yhteinen kehitysvammatyö) on tehty seurakuntien kanssa sopimus, joka on tullut voimaan 1.1.2002 lähtien. Hallinnollisesti em. taho on Lapuan tuomiokirkkoseurakunnan alainen ja tilinpäätökset ja talousarviot on käsitelty Lapuan tuomiokirkkoseurakunnan kirkkovaltuustossa. Seurakuntien yhteinen kehitysvammatyö on osa paikallisseurakuntien tekemästä kehitysvammatyöstä, joka jatkuu samanlaisena talous- ja henkilöstöhallinnon muutoksesta huolimatta.

Taloushallinnon juridisesta näkökulmasta katsottuna E- ja K-Pohjanmaan erityishuoltopiirin hengellisen työn organisaatio on lakkautettava.

Esitys, talousjohtaja:

Kirkkoneuvosto esittää kirkkovaltuustolle E- ja K-Pohjanmaan erityishuoltopiirin hengellisen työn johtokunnan ehdotuksen pohjalta, että talous- ja henkilöstöhallinto siirretään Lapuan tuomiokirkkoseurakunnan talous- ja henkilöstöhallinnon alaisuuteen ja E- ja K-Pohjanmaan erityishuoltopiirin hengellisen työn organisaatio lakkautetaan 31.12.2018. Asiasta tiedotetaan jäsenseurakuntien kirkkovaltuustoja.

Päätös, kirkkoneuvosto:

Kirkkoneuvosto hyväksyi esityksen.

Päätös, kirkkovaltuusto:

Kirkkovaltuusto hyväksyi esityksen.

Lisätietoja: Talousjohtaja Anne Marjamäki, p. 040-3536623

**23 § TALOUSARVIO JA TOIMINTASUUNNITELMA 2019, SUUNNITELMAVUODET 2020-2021**

Kn 27.11.2018 § 176

Liite: Talousarvio

Talous- ja toimintasuunnitelmien valmistelu on alkanut keväällä 2018 jolloin pidettiin yhteinen seminaari seurakunnan työntekijöiden ja luottamushenkilöiden kanssa. Työalojen toiminnan suunnittelun perustana on seurakunnan määrittämä vuoden 2019 painopistealue ”Varjele ja Viljele”.

Syksyllä 2018 kirkkoneuvosto määritteli talousarviokehykset ja laadintaohjeet seuraavan vuoden talousarviovalmistelua varten. Ohjeistuksena on ollut, että toimintakuluja tulisi pyrkiä vähentämään 0,5%.

Tämän jälkeen työalat ovat valmistelleet talousarvioehdotuksiaan ja ne on käsitelty työalojen työryhmissä. Kirkkoneuvosto on aiemmassa kokouksessaan puolestaan käsitellyt talousarvioavustuksia ja vuoden 2019 investointeja sekä merkittävimpiä vuosikorjauksia.

Talousarvio on alijäämäinen n. 271.538 euroa. Toimintatuottojen määräksi on arvioitu n. 434.420 euroa ja toimintakulujen osuudeksi 3.619.242 euroa. E- ja K-Pohjanmaan erityishuoltopiirin talous- ja henkilöstöhallinto on sisällytetty ensimmäistä kertaa seurakunnan talousarvioon. Aiemmin em. taholla on ollut oma talous- ja henkilöstöhallintonsa. E- ja K-Pohjanmaan erityishuoltopiirin talousluvut vaikuttavat seurakunnan talousarvioon siten, etteivät talousarviovuodet 2018 ja 2019 ole suoraan verrannollisia keskenään toimintatuottojen ja toimintakulujen osalta. Merkittävä vaikutus tällä on myös henkilöstömenoihin. Toimintakatteeseen tämä ei kuitenkaan vaikuta, sillä E- ja K-Pohjanmaan erityishuoltopiirin hengellisen työn toimintakulut katetaan jäsenseurakunnilta perittäviltä maksuosuuksilta.

Toimintamenoja nostavat ensi vuodelle suunnitellut kiinteistöjen vuosikorjaukset, joita on melko paljon. Investointeja on arvioitu tehtävän ensi vuonna 293.200 euron arvosta. Kirkollisverotuottojen arvioinnissa on käytetty apuna Kuntaliiton ja VM:n ennusteita, minkä mukaan kirkollisverotuoton määrä kasvaisi vuodesta 2018. Kirkollisverotuotoiksi on arvioitu 3.150.000euroa. Valtionrahoituksen osuudeksi on arvioitu n. 276.045€. Verotuskulujen osuudeksi on arvioitu 43.671 € ja keskusrahasto- ja eläkerahastomaksut ovat yhteensä 259.860€. Vuosikate on n. -35.308€. Poistojen määrä on n. 241.540€. Budjetin alijäämä on näin ollen 271.538€.

Seurakunnan talousarvio sisältää myös hautainhoitorahaston talousarvion.

Kirkkovaltuustolle esitettävä toiminta- ja taloussuunnitelma vuosiksi 2020-2021 ja talousarvio vuodelle 2019 on liitteenä.

Esitys, talousjohtaja:

Kirkkoneuvosto esittää kirkkovaltuustolle hyväksyttäväksi liitteenä olevan talousarvion vuodelle 2019 sekä toiminta- ja taloussuunnitelman vuosille 2020- 2021.

Päätös, kirkkoneuvosto:

Kirkkoneuvosto hyväksyi esityksen.

Päätös, kirkkovaltuusto:

Kirkkovaltuusto hyväksyi esityksen.

Merkittiin, että seuraavat henkilöt olivat esteellisiä päätettäessä avustuksien sisällyttämisestä talousarvioon, eivätkä he osallistuneet päätöksentekoon näiden kohteiden osalta:

* Tapio Rintaniemi, Tiistenjoen kyläkirkkoyhdistyksen avustuksen osalta.
* Simo Ikola, Seurakuntaopiston (ent. Lapuan Kristillinen opisto) ja Karhunmäkisäätiön avustuksen osalta.
* Ulla Latomäki, Evankelisen lähetysyhdistyksen avustuksen osalta.
* Tuomas Pulli, Leirikeskus Esantuvan/SLEY avustuksen osalta.
* Pentti Lemettinen, Herättäjä-Yhdistyksen ja Herättäjäyhdistyksen Lapuan paikallisosaston sekä Karhunmäkisäätiön osalta
* Panula Riitta, Herättäjäyhdistyksen Lapuan paikallisosaston osalta
* Luoma Riitta, Herättäjäyhdistyksen Lapuan paikallisosaston osalta

Lisätietoja: Talousjohtaja Anne Marjamäki, p. 040-3536623

**24 § ILMOITUSASIAT**

* Uuden kirkkovaltuuston tehtävään siunaaminen 6.1.2019 ja kirkkovaltuuston kokous

**25 § MUUT MAHDOLLISET ASIAT**

* Tuomiorovasti Matti Salomäki kiitti kirkkovaltuuston jäseniä kuluneesta valtuustokaudesta

**26 § KOKOUKSEN PÄÄTÖS JA VALITUSOSOITUS**

Puheenjohtaja päätti kokouksen klo 20.25 ja antoi valitusosoituksen.